లక్కీ భాస్కర్

లక్కీ భాస్కర్ 2024లో విడుదలైన సినిమా. శ్రీకర స్టూడియోస్ సమర్పణలో సితార ఎంటర్‌టైన్‌మెంట్స్‌, ఫార్చూన్‌ఫోర్ సినిమాస్‌ బ్యానర్‌పై సూర్యదేవర నాగవంశీ, సాయి సౌజన్య నిర్మించిన ఈ సినిమాకు వెంకీ అట్లూరి దర్శకత్వం వహించాడు. దుల్కర్ సల్మాన్, మీనాక్షి చౌదరి, హైపర్ ఆది ప్రధాన పాత్రల్లో నటించిన ఈ సినిమా టీజర్‌ను ఏప్రిల్ 11న, ట్రైలర్‌ను అక్టోబర్‌ 21న విడుదల చేసి, సినిమా అక్టోబరు 31న తెలుగు, తమిళ, మలయాళ, కన్నడ భాషల్లో విడుదలైంది.

ఈ సినిమా రూ.30 కోట్లతో నిర్మించగా ప్రపంచ వ్యాప్తంగా రూ.100 కోట్లకుపైగా వసూలు చేసి దుల్కర్ సల్మాన్ కెరీర్‌లో రూ.100కోట్ల క్లబ్‌లో చేరిన తొలి సినిమాగా నిలిచి నవంబరు 28న నెట్‌ఫ్లిక్స్ ఓటీటీలో విడుదలైంది. 
కథ
భాస్కర్ కుమార్ (దుల్కర్ సల్మాన్) మగధ అనే ప్రైవేట్ బ్యాంక్‌లో క్యాషియర్‌గా పని చేస్తుంటాడు. తమ్ముడు, చెల్లి, నాన్న, భార్య సుమతి (మీనాక్షి చౌదరి), కొడుకుతో కలిసి ఉంటూ చాలీ చాలని జీతంతో, అప్పులతో జీవితం గడుపుతుంటాడు. బ్యాంక్‌లో ఎంత కష్టపడినా  ప్రశంసలు వస్తాయి తప్ప ప్రమోషన్ రాదు. దాంతో తీవ్ర నిరుత్సాహం మరోవైపు కుటుంబ భారం మోయలేక నిస్సహాయతతో ఉన్న స్థితిలో భాస్కర్‌‌కు ఆంటోని (రాంకీ) ద్వారా ఓ ఆట (స్మగ్ల్డ్ గూడ్స్) అలవాటు పడుతుంది. దీంతో అవసరాలకు సరిపడా డబ్బు వస్తుంది. అక్కడితో ఆగని భాస్కర్ హర్షద్ మెహతా బ్యాంక్ స్కాములో భాగం అవుతుంటాడు. మగధ బ్యాంక్‌లో ఆ జరిగిన స్కామ్‌ విచారణలో భాగంగా సాధారణ బ్యాంక్ ఉద్యోగి భాస్కర్‌ వ్యక్తిగత బ్యాంక్‌ అకౌంట్‌ చూసి అధికారులు షాక్‌ అవుతారు.  మగధ బ్యాంక్‌లో జరిగిన స్కామ్‌ ఏంటి ?  చివరికి స్కామ్‌ నుంచి భాస్కర్‌ గట్టెక్కాడా? లేదా అనేదే మిగతా సినిమా కథ.

నటీనటులు
దుల్కర్ సల్మాన్
మీనాక్షి చౌదరి
మానస చౌదరి
రాంకీ
సర్వదమన్ డి. బెనర్జీ  
సచిన్ ఖేడేకర్
సాయి కుమార్
టిన్ను ఆనంద్
 గాయత్రి భార్గవి
హైపర్ ఆది
సూర్య శ్రీనివాస్
రిత్విక్ జ్యోతి రాజ్
శివన్నారాయణ నారిపెద్ది
చరణ్ లక్కరాజు
కళ్యాణి రాజు
 రాజ్ కుమార్ కసిరెడ్డి

సాంకేతిక నిపుణులు
బ్యానర్:సితార ఎంటర్‌టైన్‌మెంట్స్‌, ఫార్చూన్‌ఫోర్ సినిమాస్‌ 
నిర్మాత: సూర్యదేవర నాగవంశీ, సాయి సౌజన్య
కథ, స్క్రీన్‌ప్లే, దర్శకత్వం: వెంకీ అట్లూరి 
సంగీతం:  జి. వి. ప్రకాష్
సినిమాటోగ్రఫీ:నిమిష్ రవి 
ఎడిటర్: నవీన్ నూలి 
ఆర్ట్ డైరెక్టర్: బంగ్లాన్
మూలాలు

బయటి లింకులు

వర్గం:2024 తెలుగు సినిమాలు